Égnek állt a hajuk - „A fizika mindenkié” programon több mint száz iskolás vett részt | Savaria Könyvtár és Levéltár
Égnek állt a hajuk - „A fizika mindenkié” programon több mint száz iskolás vett részt
2017, April 24 - 11:57 | csuk
2017.04.22. - 00:10 | Merklin Tímea
Érdekes fizikai kísérletek zajlottak naphosszat az ELTE Savaria Egyetemi Központ aulájában a „Fizika mindenkié” program keretében. Csillagászati szögmérő és időmérő eszközöket mutattak be az egyetemi oktatók az érdeklődőknek. A planetáriumban kis csoportokat fogadtak olyan kisfilmek vetítésével, hogy a gyerekek „beleszédültek” a csillagokba.
Az Eötvös Loránd Fizikai Társulat harmadszor hirdette meg „A fizika mindenkié" országos rendezvényét, ehhez csatlakozott idén az ELTE Savaria Egyetemi Központ is, tudtuk meg Molnár Lászlótól a fizikai társulat főtitkár helyettesétől, akinek az egyik erre az iskolásokat váró napra szánt tudományos interaktív attrakciója az volt, hogy a GÉP-ÉSZ betűk előtt szerkezetével „pozitív töltést" adott a diákoknak, így megfigyelhették egymást és a folyamatot, miként áll égnek a hajuk.
Az aula három pontján ismerkedhettek meg a fizikai, műszaki eszközök alapkoncepcióival. A Fizika Tanszék előadójában Öveges-kísérletek zajlottak, a csillagvizsgálóban megfigyelték a Napot.
A Savaria Egyetemi Központ az ELTE Gothard Obszervatóriummal és a Gothard Jenő Csillagászati Egyesülettel közösen tartotta az ingyenes rendezvényt, hogy bevezesse a fiatalokat a természettudományok sokszínűségébe, megmutassa a fizika-, kémia-, matematikai tudományok alkalmazhatóságát, mindennapi eszközeink fizikai-műszaki alapkoncepcióját, hogy jobban megértsék a világ alapjait, folyamatait. A programokon több mint száz gyerek vett részt.
Login to post comments | Printer-friendly version | Tags: Online média, TTK hír, Vaskarika.hu, Merklin Tímea, Molnár László, fizika, Gothard Amatőr Csillagászati Egyesület, kísérlet, Öveges-kísérletek